**Ministru kabineta noteikumu “Grozījumi Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Grozījumi Ministru kabineta 2015. gada 7. jūlija noteikumos Nr. 385 „Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – noteikumu projekts) sagatavots ar mērķi paplašināt atbalsta mērķa grupu un veikt nepieciešamos precizējumus saistībā ar izmaiņām Jauniešu garantijas pasākumu īstenošanā. Plānotais noteikumu projekta spēkā stāšanās laiks ir 2019. gada jūlijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu un Eiropas Komisijā 2018. gada 5. jūlijā apstiprinātajiem darbības programmas “Izaugsme un nodarbinātība” grozījumiem un pēc Izglītības un zinātnes ministrijas (turpmāk – IZM) iniciatīvas, izvērtējot līdzšinējo 8.3.3. SAM īstenošanu, jauniešu, kas nav iesaistīti ne nodarbinātībā, ne izglītībā, ne mācībās (turpmāk – NEET jaunieši), skaita statistikas izmaiņas un ņemot vērā to, ka 2018. gada 31. decembrī ir noslēgusies 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk – 7.2.1. SAM) 7.2.1.1. pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros Nodarbinātības valsts aģentūras (turpmāk – NVA) realizētā projekta “Jauniešu garantijas” (Nr. 7.2.1.1/15/I/001) īstenošana.7.2.1. SAM 7.2.1.2**.**pasākuma “Sākotnējās profesionālās izglītības programmu īstenošana Jauniešu garantijas ietvaros” ietvaros Valsts izglītības un attīstības aģentūras (turpmāk – VIAA) īstenotā projekta “Sākotnējās profesionālās izglītības programmu īstenošana Jauniešu garantijas ietvaros” (Nr. 7.2.1.2./15/I/001) īstenošana tiek turpināta. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot līdzšinējo 8.3.3. SAM ieviešanu, Labklājības ministrijas (turpmāk – LM) informatīvā ziņojumā “Informatīvais ziņojums par jauniešu garantijas īstenošanas progresu”[[1]](#footnote-1), kā arī ņemot vērā 8.3.3. SAM īstenošanā iesaistīto pašvaldību sniegtās prognozes un priekšlikumus, var secināt, ka nepieciešams veikt grozījumus 8.3.3. SAM īstenošanas nosacījumos, nosakot mērķa grupas paplašinājumu.**1.** **Mērķa grupas paplašināšana.**8.3.3. SAM īstenošanas rezultātu analīze liecina, ka sākotnēji darbības programmā “Izaugsme un nodarbinātība” definētie mērķa grupas NEET jaunieša atbilstības kritēriji, nodrošinot nepārklāšanos ar citiem darbības programmas “Izaugsme un nodarbinātība” specifiskajiem atbalsta mērķiem un to ietvaros īstenotajiem pasākumiem, ietekmēja 8.3.3. SAM mērķa grupas jauniešu iesaistīšanas projektā iespējas.Līdzšinējā 8.3.3. SAM ieviešanas procesā secināts, ka ir NEET jauniešu ir reģistrējušies NVA kā bezdarbnieki, bet aktīvi neizmanto NVA piedāvātos pakalpojumus. Lai nodrošinātu 8.3.3. SAM sasniegšanu, ir nepieciešams paplašināt mērķa grupas atbilstības kritērijus, iekļaujot mērķa grupā arī tos jauniešus, kuri ir reģistrējušies NVA kā bezdarbnieki, bet aktīvi neizmanto NVA pakalpojumus (ir atteikušies piedalīties un nav izmantojuši nevienu no piedāvātajiem atbalsta pasākumiem, kas noteikti individuālajā darba meklēšanas plānā, vai ir pārtraukuši bezdarbnieku dalību bezdarbnieku apmācību pasākumos, subsidētajā nodarbinātībā, pasākumā “Darbam nepieciešamo iemaņu attīstība nevalstiskajā sektorā” un nav iesaistīti citos NVA atbalsta pasākumos), jo šādi jaunieši ir uzskatāmi par NEET jauniešiem un tiem būtu nepieciešams 8.3.3. SAM paredzētais individuālais programmas vadītāja, mentora atbalsts un atbalsta pasākumu kopums.Saskaņā ar Centrālās statistikas pārvaldes (turpmāk – CSP) datiem, 2018.gadā Latvijā dzīvoja vidēji 298 tūkst. jauniešu vecumā no 15 līdz 29 gadiem, no kuriem vidēji34,5 tūkst. jauniešu nestrādāja, nemācījās un neapguva arodu.[[2]](#footnote-2) NVA statistikas dati apliecina, ka 2018. gadā valstī bezdarbnieka statusu zaudēja 21 867 bezdarbnieki vecumā no 15 līdz 29 gadiem, no kuriem 7 678 bezdarbnieki (35,1%) to zaudēja pienākumu nepildīšanas dēļ. No NVA saņemto informāciju par šiem jauniešiem, kas ir deklarēti attiecīgajā novadā un ir zaudējuši bezdarbnieka statusu, 8.3.3. SAM projekta finansējuma saņēmējs nosūta katrai pašvaldībai katru mēnesi. Tādējādi pašvaldības var iesaistīt 8.3.3. SAM projektā jauniešus, kas vairs nav reģistrējušies kā bezdarbnieki, ja jaunieši arī pēc NVA reģistrētā bezdarbnieka statusa zaudēšanas atbilst 8.3.3. SAM mērķa grupai.Vienlaikus, atbilstoši LM sniegtajai informācijai uz 2018. gada 31. decembri Latvijā bija 2613 jaunieši (vecumā no 15 līdz 29 gadiem), kas ir bezdarbnieki sešus mēnešus un ilgāk (ilgstošie bezdarbnieki)[[3]](#footnote-3), t.i. 27,3% no jauniešu bezdarbnieku skaita (9 584 personas). Lai turpmāk atbalstu 8.3.3. SAM projekta ietvaros varētu saņemt arī tie jaunieši, kas ir reģistrējušies NVA kā bezdarbnieki, bet nepiedalās aktīvajos nodarbinātības pasākumos un bezdarba samazināšanas preventīvajos pasākumos, ir nepieciešams veikt 8.3.3. SAM mērķa grupas paplašināšanu. Šāda mērķa grupas paplašināšana dos iespēju šiem jauniešiem iesaistīties 8.3.3. SAM, kura mērķis ir attīstīt mērķa grupas jauniešu prasmes un veicināt viņu iesaisti izglītībā, tai skaitā aroda apguvē pie amata meistara, nodarbinātībā, VIAA īstenotajos Jauniešu garantijas projekta pasākumos vai NVA īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.Pamatojoties uz iepriekš minēto, IZM 2018. gadā izstrādāja grozījumu darbības programmā “Izaugsme un nodarbinātība” par mērķa grupas paplašinājumu 8.3.3. SAM ietvaros, ko Eiropas Komisijas apstiprināja 2018. gada 5. jūlijā.**2. Ministru kabineta noteikumu nosaukuma maiņa un redakcionāli grozījumi atbilstoši izmaiņām Jauniešu garantijas pasākumos.**Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (turpmāk – 8.3.3. SAM īstenošanas noteikumi) ietverts mērķa grupas ierobežojums – NVA nereģistrētie NEET jaunieši. Noteikumu projekts paredz līdz ar 8.3.3. SAM mērķa grupas paplašināšanu, tajā iekļaujot NEET jauniešus, kas nav reģistrējušies NVA, kā arī tos, kas reģistrējušies NVA kā bezdarbnieki, bet nepiedalās aktīvajos nodarbinātības pasākumos un bezdarba samazināšanas preventīvajos pasākumos, izdarīt grozījumu 8.3.3. SAM īstenošanas noteikumu nosaukumā, tajā nenorādot mērķa grupas ierobežojumu, proti, aizstājot tekstu “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros” ar tekstu “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā”. Grozījumi 8.3.3. SAM īstenošanas noteikumos sagatavoti cita starpā ņemot vērā arī to, ka NVA īstenotā 7.2.1. SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” īstenošana noslēgusies 2018. gada 31. decembrī, bet vienošanās starp LM un IZM paredz turpināt VIAA īstenoto 7.2.1. SAM pasākumu “Sākotnējās profesionālās izglītības programmu īstenošana Jauniešu garantijas ietvaros”, kas sniegs iespēju NEET jauniešiem iesaistīties VIAA īstenotajos Jauniešu garantijas projekta pasākumos.Ņemot vērā iepriekš minēto, noteikumu projekts paredz izdarīt sekojošus grozījumus 8.3.3. SAM īstenošanas noteikumos:1) redakcionāli precizēt 8.3.3. SAM īstenošanas noteikumu nosaukumu un 1.1. apakšpunktu;2) precizēt 8.3.3. SAM īstenošanas noteikumu 2.2. un 2.3. apakšpunktu, 4. punktu, 23.1.4. un 29.3. apakšpunktu, no minētajām tiesību normām svītrojot atsauci uz NVA īstenotajiem Jauniešu garantijas projekta pasākumiem;3) precizēt 8.3.3. SAM īstenošanas noteikumu 3. punktu ar mērķi paplašināt 8.3.3. SAM mērķa grupu, tajā iekļaujot arī tos jauniešus, kas ir reģistrējušies NVA kā bezdarbnieki, bet nepiedalās aktīvajos nodarbinātības pasākumos un bezdarba samazināšanas preventīvajos pasākumos, kas nodrošina to iesaisti izglītībā, nodarbinātībā, vai aroda apgūšanā;4) precizēt 8.3.3. SAM īstenošanas noteikumu 23.1.1.3. apakšpunktu, nosakot iespēju pašvaldībām jaunieša atbilstības 8.3.3. SAM mērķa grupai pārbaudes procesā izmantot Sociālās palīdzības un sociālo pakalpojumu administrēšanas lietojumprogrammu (SOPA)[[4]](#footnote-4). Sniedzot iespēju pašvaldībām pārbaudīt jaunieša atbilstību 8.3.3.SAM mērķa grupai, pašvaldība tiks atvieglots administratīvais slogs mērķa grupas jaunieša iesaistes procesam 8.3.3.SAM ietvaros īstenotajā projektā. Izmantojot SOPA pašvaldībām tiks sniegta iespēja operatīvi noteikt jaunieša atbilstību NEET statusam, netērējot resursus informācijas pieprasījumiem no dažādiem datu reģistriem.Noteikumu projekts izstrādāts ņemot vērā Izglītības un zinātnes ministrijas un Jaunatnes starptautisko programmu aģentūras (turpmāk – JSPA) izteiktos ierosinājumus ar mērķi sekmēt 8.3.3.SAM ietvaros īstenotā projekta “PROTI un DARI!” īstenošanu un atvieglot 8.3.3.SAM īstenošanā iesaistīto institūciju administratīvo slogu. Izstrādātie grozījumi nav uzskatāmi par būtiskiem. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Noteikumu projekts sagatavots, pamatojoties uz Eiropas Komisijas 2018. gada 5. jūlijā apstiprinātajiem grozījumiem Nr. 3 darbības programmā “Izaugsme un nodarbinātība”, kas ietver IZM veiktos grozījumus par mērķa grupas paplašinājumu 8.3.3. SAM ietvaros, kā arī ņemot vērā izmaiņas 7.2.1. SAM īstenošanā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, Centrālo finanšu un līgumu aģentūrā (turpmāk – CFLA), JSPA un NVA nodarbinātos un JSPA sadarbības partnerus – pilsētas vai novadu pašvaldības vai šādu pašvaldību apvienības. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu tīmekļvietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē ņemti vērā JSPA kā 8.3.3. SAM finansējuma saņēmēja un tā sadarbības partneru – pilsētu vai novadu pašvaldību vai šādu pašvaldību apvienību – priekšlikumi. Citu sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Noteikumu projektā iekļauti JSPA priekšlikumi par mērķa grupas paplašināšanu. Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM (pilda atbildīgās iestādes funkcijas 8.3.3. SAM ietvaros), JSPA (8.3.3. SAM finansējuma saņēmējs). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Pēc noteikumu projekta pieņemšanas Ministru kabinetā būs nepieciešams izdarīt grozījumus CFLA ar JSPA noslēgtajā vienošanās par Eiropas Savienības fonda projekta īstenošanu un starpresoru vienošanās, kas noslēgta starp JSPA un NVA par informācijas un datu apmaiņu un par aktivitāšu saskaņotu un papildinošu īstenošanu, paredzot kārtību, kādā notiek informācijas apmaiņa par projektu mērķa grupām un projektos sniegtajiem atbalsta pasākumiem mērķa grupas jauniešiem. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

S.Zvirbule, 67047974

signe.zvirbule@izm.gov.lv

1. <http://tap.mk.gov.lv/lv/mk/tap/?pid=40471370&mode=mk&date=2019-04-16>, plānots izskatīt Ministru kabineta sēdē 2019.gada 16.aprīlī [↑](#footnote-ref-1)
2. LM informatīvais ziņojums “Informatīvais ziņojums par jauniešu garantijas īstenošanas progresu” 5.-6.lpp. [↑](#footnote-ref-2)
3. LM informatīvais ziņojums “Informatīvais ziņojums par jauniešu garantijas īstenošanas progresu”, 8.lpp. [↑](#footnote-ref-3)
4. Saskaņā ar Ministru kabineta 02.04.2019. noteikumu Nr.138 “Noteikumi par sociālo pakalpojumu un sociālās palīdzības saņemšanu” anotācijā minēto visas pašvaldības sociālās palīdzības administrēšanu veic „Vienotajā pašvaldību sistēmā (VPS) Sociālās palīdzības un sociālo pakalpojumu administrēšanas lietojumprogrammā (SOPA)”, kas ir pieslēgta ārējo reģistru datu iegūšana no šādiem datu reģistriem:

	1. Pilsonība un migrācijas lietu pārvaldes Iedzīvotāju reģistrs (PMLP IR- personas statuss, reģistrētā adrese, radinieki, pieraksta/izraksta un deklarēšanās vēsture u.c.);
	2. Iedzīvotāju dzīvesvietas deklarēšana (PERS – dati tikai par pašvaldības iedzīvotājiem);
	3. Nodarbinātības valsts aģentūra (NVA – BURVIS - personas bezdarba periodi un statusi, NVA apmeklējumi, veiktie līdzdarbības pasākumi u.c.);
	4. Valsts ieņēmumu dienests (VID – informācija par personas  bruto ienākumiem gadā un mēnesī);
	5. Valsts sociālās apdrošināšanas aģentūra (VSAA - pensiju un valsts pabalstu veids un apmērs pa mēnešiem);
	6. Uzturlīdzekļu garantiju fonda administrācija (UGFA - uzturlīdzekļu saņēmēji un parādnieki, uzturlīdzekļu apmērs);
	7. Veselības un darbspēju ekspertīzes ārstu valsts komisija (VDEĀVK - informācija par lēmumu piešķirt personai invaliditāti (grupu), tās periods, informācija par transporta kompensāciju un īpašas kopšanas indikācijām, funkcionāliem traucējumiem, invaliditātes cēloni, nelaimes gadījuma kompensācijas faktu);
	8. Valsts vienotā datorizētā zemesgrāmata (VVDZ – esošie un bijušie īpašumi, darījumi, t.sk. ***uztura līgumi,*** darījumu summas, dzīvokļu un zemes gabalu platība);
	9. Nekustamā īpašuma nodokļa administrēšana (NINO – redz tos īpašumus, kas nav reģistrēti zemesgrāmatā; persona ir valdītājs/turētājs);
	10. Ceļu satiksmes drošības direkcija (CSDD - reģistrētie transportlīdzekļi, marka, izlaides gads, pēdējās tehniskās apskates datums u.c. dati);
	11. Uzņēmumu reģistrs (UR – caur Lursoft kā maksas pakalpojums – personas aktuālie amati, dalības, komercķīlas, daļas, likvidācija/maksātnespējas process);
	12. Valsts izglītības informācijas sistēma (VIIS – dati par bērnu mācību iestādi, klasi, periodu, kurā mācījies konkrētā skolā; informācija par PII (bērnu dārzi) - apmeklējums, apmaksa, parāds par samaksu). [↑](#footnote-ref-4)